EkBass/fiwiki-20250220-pages-articles huggingface dataset:
Stephanie Murphy

Stephanie Murphy (synt. Đặng Thị Ngọc Dung, 16. syyskuuta 1978 Hồ Chí Minhin kaupunki, Vietnam) on amerikanvietnamilainen professori ja poliitikko. Hän on demokraattipuolueen jäsen ja on edustanut Floridan 7. vaalipiiriä Yhdysvaltain edustajainhuoneessa tammikuusta 2017 lähtien. Vaalipiiriin kuuluu suurin osa Orlandon keskustasta ja pohjoisosasta. Murphy on toinen amerikanvietnamilainen (republikaanisen Joseph Caon jälkeen) ja ensimmäinen amerikanvietnamilainen nainen kongressissa. == Lähteet == == Aiheesta muualla == * Murphyn viralliset kotisivut Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Amerikanvietnamilaiset Luokka:Vuonna 1978 syntyneet Luokka:Elävät henkilöt
Sisäministeriön kansallisen turvallisuuden yksikkö

Kansallisen turvallisuuden yksikkö () on Suomen sisäministeriön osasto, joka tulosohjaa Suojelupoliisia. Yksikköä johtaa Petri Knape. ==Historia== Sisäministeriön silloisen kansliapäällikkö Ilkka Salmen asettama työryhmä esitti vuoden 2018 lopulla mallia, jossa sisäministeriöön perustettaisiin erillinen kansallisen turvallisuuden yksikkö. Suojelupoliisin valvonta ja ohjaus siirtyisi sisäministeriön poliisiosastolta tälle uudelle yksikölle, joka toimisi suoraan sisäministeriön kansliapäällikön alaisuudessa. Salmen asettaman työryhmän tehtävä oli pohtia miten sisäministeriössä reagoitaisiin uusien tiedustelulakien voimaantuloon ja Suojelupoliisin uuteen rooliin kansainväliset toimivaltuudet omaavana tiedustelupalveluna. Petri Knapea, Suojelupoliisin virkavapaalla olevaa apulaispäällikköä, pidettiin sisäministeriössä melko varmana valintana uuden kansallisen turvallisuuden yksikön johtoon. Helsingin Sanomien mukaan useat tahot ilmaisivat huolensa siitä, että malli heikentää Suojelupoliisin valvontaa. Huoli liittyi uuden yksikön pieneen kokoon sekä sen toimintaa ohjaavien henkilöiden läheisiin siteisiin Suojelupoliisin. ==Organisaatio== Kansallisen turvallisuuden yksikkö toimii sisäministeriön kansliapäällikkön välittömässä alaisuudessa osastojaon ulkopuolella. ==Toiminta== Kansallisen turvallisuuden yksikkö käsittelee kansallista turvallisuutta, siviilitiedustelua ja Suojelupoliisin toimintaa ja ohjausta. Yksikössä käsitellään sisäministeriön ja sen hallinnonalan turvallisuusasioiden yleistä ohjausta, valmiutta, valvontaa, varautumista, organisaatioturvallisuutta, riskienhallintaa ja kehittämistä koskevia asioita. Kansallisen turvallisuuden yksikkö valvoo, yhteensovittaa ja kehittää näitä asioita yhteistyössä muiden toimijoiden kanssa. Lisäksi kansallisen turvallisuuden yksikössä valmistellaan kansainvälisen avun antamista ja pyytämistä koskevaa päätöksentekoa annetun lain (418/2017) 2 ja 4 § mukaan. ==Suojelupoliisi== Kansallisen turvallisuuden ohjausyksikkö kuului sisäministeriön poliisiosastoon kesäkuuhun 2019 asti, jolloin se muutettiin itsenäiseksi osastoksi uuden tiedustelulainsäädännön tullessa voimaan. Muutoksen myötä myös Suojelupoliisin tulosohjaus siirtyi poliisiosastolta kansallisen turvallisuuden yksikköön. ==Lähteet== luokka:Suomen poliisitoimi luokka:Suomen sisäministeriö
Godomar

Godomar I tai Gondemar (k. 486) nousi vuonna 473 isänsä Gunderikin kuoltua burgundien kuninkaaksi yhdessä veljiensä Gundobadin, Kilperikin ja Godegiselin kanssa. Godomarin murhasi hänen veljensä Gundobad. == Lähteet == Luokka:Burgundien kuninkaat Luokka:400-luvulla syntyneet Luokka:Vuonna 486 kuolleet
Chris Sununu

Christopher T. Sununu (s. 5. marraskuuta 1974 Salem, New Hampshire, Yhdysvallat) on yhdysvaltalainen republikaanisen puolueen poliitikko. Hän on ollut New Hampshiren kuvernööri tammikuusta 2017 lähtien. Hän on kuvernööri John H. Sununun poika ja senaattori John E. Sununun pikkuveli. Sununu voitti demokraattipuolueen Colin Van Osternin vuoden 2016 kuvernöörivaaleissa.Republican Chris Sununu Elected Governor Of New Hampshire. CBS Boston 9.11.2016. Luettu 30.9.2019. == Lähteet == === Viitteet === == Aiheesta muualla == * Kuvernöörin kotisivut Luokka:New Hampshiren kuvernöörit Luokka:Yhdysvaltalaiset republikaanipoliitikot Luokka:Vuonna 1974 syntyneet Luokka:Elävät henkilöt
Muurola (Miehikkälä)

Muurola on kylä Miehikkälässä Luumäen rajalla. Se siirrettiin Lappeesta hallinnollisesti ja kirkollisesti osaksi Virolahtea vuonna 1564.Kaukiainen, Yrjö: Virolahden historia I 1850-luvulle. Virolahden kunta 1970, s. 69, 172 Muurola selvisi muita Virolahden kyliä vähemmällä pitkästä vihasta.Kaukiainen, Yrjö: Virolahden historia I 1850-luvulle. Virolahden kunta 1970, s. 185-188 1594 mainitaan Matti Pekanpoika veroista vapautettuna ratsutilallisena.Kaukiainen, Yrjö: Virolahden historia I 1850-luvulle. Virolahden kunta 1970, s. 222 Isovihan ja pikkuvihan aikoina Muurola kärsi venäläisten pidettyä siellä leiriä.Kaukiainen, Yrjö: Virolahden historia I 1850-luvulle. Virolahden kunta 1970, s. 353, 390 ==Lähteet== Luokka:Miehikkälän kylät
Juha Alanen

Juha Ilpo Alanen (19. marraskuuta 1938 Helsinki – 29. syyskuuta 2019 Rääkkylä)Kuolinilmoitus. Helsingin Sanomat 20.10.2019. s. C 14 oli Ylen Teksti-TV:n urheilupäällikkö. Alanen työskenteli Teksti-TV:ssä sen perustamisesta lähtien. Hän kehitti Teksti-TV:n urheilusivut. Alanen kuoli pitkäaikaiseen sairauteen 80-vuotiaana Rääkkylässä.https://yle.fi/urheilu/3-10996998 Alanen palkittiin vuonna 2001 Martti Jukola -mitalilla ansioistaan urheilujournalismin kehittäjänä.https://yle.fi/urheilu/3-5938327. Näyttelijä Outi Alanen on hänen tyttärensä. == Lähteet == * Luokka:Ylen henkilöstö Luokka:Vuonna 1938 syntyneet Luokka:Vuonna 2019 kuolleet
Nuijasaari (Padasjoki)

Nuijasaari on Päijänteen saari Päijät-Hämeessä Padasjoella. Se kuuluu Päijänteen kansallispuistoon. == Maantietoa == Saari on 160 metriä pitkä, 110 metriä leveä ja sen pinta-ala on 1,1 hehtaaria . Se sijaitsee Padasjoenselän eteläpuolella olevalla Nystölänlahdella. Lahden suuosassa on saariryhmä, jonka keskellä Nuijasaari on. Saariryhmään kuuluu myös Vohlasaari ja varissaari, sekä seitsemän pikkusaarta, joka sijaitsevat jonossa Nuijasaaren ja Tapialeenniemen välillä. Kivikkoisessa saaristossa on muitakin pikkusaaria. Nuijasaari kohoaa keskeltä noin yhdeksän metrin korkeuteen Päijänteestä. Saari on autio. == Luontoarvoja == Koko saari on luonnonsuojelualuetta, joka kuuluu Päijänteen kansallispuistoon yhdessä joidenkin naapurisaarten, kuten esimerkiksi Varissaaren, kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). Myös edellä mainittu Taipaleenniemi kuuluu kansallispuistoon. == Historiaa == Padasjoella Nyystölässä talvella 1597 käydyn Nujasodan loppuvaiheessa Iivari Tavast sai Verhon kartanoon linnoittautuneet nuijamiehet valheellisilla lupauksilla antautumaan, jonka jälkeen hän tapatti heidät kartanon edessä olevalle peltoaukealle. Sitten heidän kotinsa ryöstettiin ja useassa tapauksessa poltettiin. Tapahtumien jälkinäytöksenä kirkko epäsi heiltä luvan tulla haudatuksi kirkkomaahan. Vainajat kerättiin hangesta ja kuljetettiin lahdensuulla sijaitsevaan saareen ja haudattiin sinne keväällä. Saaren nimi todennäköisesti vaihtui ”Nuijamiesten saareksi” ja sitä on myöhemmin kutsuttu vain ”Nuijasaareksi”. == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == Luokka:Päijänteen saaret Luokka:Padasjoen saaret Luokka:Päijänteen kansallispuisto
Kahdenhaaraset

Kahdenhaaraset on Päijänteen saariryhmä Päijät-Hämeessä Padasjoella. Se kuuluu Päijänteen kansallispuistoon. == Maantietoa == Saariryhmä muodostuu kahdesta saaresta, jotka sijaitsevat 60 metrin etäisyydellä toisistaan Hirtniemen rannikon tuntumassa Padasjoenselällä Nyystölänlahden suulla. Saarten ympäristö on kivinen. Suurempi saari on 300 metriä pitkä, 150 metriä leveä ja sen pinta-ala on 2,7 hehtaaria . Toinen saari on vastaavasti 200 metriä, 70 metriä ja 0,97 hehtaaria. Saarien yhteispinta-ala on siten 3,7 hehtaaria . Saaret ovat matalat ja ne molemmat kohoaa noin neljän metrin korkeuteen Päijänteestä. == Luontoarvoja == Molemmat saaret ovat suojeltuja ja ne kuuluvat yhdessä Päijänteen kansallispuistoon. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == == Aiheesta muualla == * http://www.paikkatieto.airix.fi/paikkatieto/padasjoki/paijanne_rantaoyk/selostus_100203.pdf Luokka:Päijänteen saaret Luokka:Padasjoen saaret Luokka:Päijänteen kansallispuisto
Yleisurheilun maailmanmestaruuskilpailut 2019 – naisten 100 m

Naisten 100 metrin juoksu yleisurheilun maailmanmestaruuskilpailuissa 2019 järjestettiin Khalifa International Stadiumilla 28.–29. syyskuuta 2019. ==Aikataulu== :Kaikki ajat paikallista aikaa (UTC+3). Päivämäärä Aika Kierros 28\. syyskuuta 16.30 Alkuerät 29\. syyskuuta 21.20 Välierät 29\. syyskuuta 23.20 Loppukilpailu ==Tulokset== ===Alkuerät=== Erien kolme parasta (Q) ja seuraavat kuusi nopeinta (q) etenivät välieriin. Sija Erä Nimi Maa Aika Huom. 1 1 Shelly-Ann Fraser-Pryce 10,80 Q 2 2 Marie-Josée Ta Lou 10,85 Q, 3 4 Dina Asher-Smith 10,96 Q 4 1 Murielle Ahouré 11,05 Q, 5 2 Daryll Neita 11,12 Q, 6 3 Elaine Thompson 11,14 Q 7 5 Mujinga Kambundji 11,17 Q 8 6 Dafne Schippers 11,17 Q 9 5 Liang Xiaojing 11,18 Q 10 2 Tatjana Pinto 11,19 Q 11 4 English Gardner 11,20 Q 12 6 Teahna Daniels 11,20 Q 13 4 Jonielle Smith 11,20 Q 14 3 Kelly-Ann Baptiste 11,21 Q 15 3 Morolake Akinosun 11,23 Q 16 4 Tynia Gaither 11,24 q 17 6 Gina Bass 11,25 Q 18 2 Wei Yongli 11,28 q 19 3 Ge Manqi 11,28 q 20 1 Gina Lückenkemper 11,29 Q 21 1 Ewa Swoboda 11,29 q 22 5 Tori Bowie 11,30 Q 23 2 Crystal Emmanuel 11,30 q 24 6 Imani-Lara Lansiquot 11,31 q 25 4 Maja Mihalinec 11,32 26 6 Rosângela Santos 11,32 27 3 Orlann Ombissa-Dzangue 11,34 28 3 Asha Philip 11,35 29 6 Ajla Del Ponte 11,36 30 1 Diana Vaisman 11,39 31 6 Olga Safronova 11,40 32 5 Ángela Tenorio 11,40 33 5 Vitória Cristina Rosa 11,41 34 1 Tebogo Mamathu 11,42 35 2 Marije van Hunenstijn 11,48 36 4 Salomé Kora 11,48 37 3 Dutee Chand 11,48 38 4 Lorène Bazolo 11,51 39 5 Zoe Hobbs 11,58 40 5 Hellen Makumba 11,73 41 2 Inna Eftimova 11,79 42 1 Andrea Purica 11,96 43 6 Loi Im Lan 12,10 44 2 Gorete Semedo 12,17 45 4 Charlotte Afriat 12,67 46 1 Sarswati Chaudhary 12,72 47 3 Zarinae Sapong 13,14 5 Blessing Okagbare ===Välierät=== Erien kaksi parasta (Q) ja seuraavat kaksi nopeinta (q) etenivät loppukilpailuun. Sija Erä Nimi Maa Aika Huom. 1 3 Shelly-Ann Fraser-Pryce 10,81 Q 2 2 Dina Asher-Smith 10,87 Q, 3 1 Marie-Josée Ta Lou 10,87 Q 4 1 Elaine Thompson 11,00 Q 5 3 Murielle Ahouré 11,05 Q, 6 2 Jonielle Smith 11,06 Q 7 3 Dafne Schippers 11,07 q 8 1 Teahna Daniels 11,10 q 9 2 Mujinga Kambundji 11,10 10 2 Morolake Akinosun 11,17 11 1 Daryll Neita 11,18 12 3 Kelly-Ann Baptiste 11,19 13 1 Tynia Gaither 11,20 13 2 Liang Xiaojing 11,20 15 1 Gina Bass 11,24 16 2 Ewa Swoboda 11,27 17 1 Wei Yongli 11,28 18 3 Tatjana Pinto 11,29 19 2 Crystal Emmanuel 11,29 20 1 Gina Lückenkemper 11,30 21 3 Ge Manqi 11,31 22 3 Imani-Lara Lansiquot 11,35 2 English Gardner 3 Tori Bowie ===Loppukilpailu=== Loppukilpailu järjestettiin 29. syyskuuta kello 23.20. Sija Rata Nimi Maa Aika Huom. 6 Shelly-Ann Fraser-Pryce 10,71 7 Dina Asher-Smith 10,83 4 Marie-Josée Ta Lou 10,90 4 5 Elaine Thompson 10,93 5 8 Murielle Ahouré 11,02 6 9 Jonielle Smith 11,06 7 3 Teahna Daniels 11,19 8 2 Dafne Schippers == Lähteet == Luokka:Yleisurheilun maailmanmestaruuskilpailut 2019 Luokka:100 metrin juoksu yleisurheilun MM-kilpailuissa
Yleisurheilun maailmanmestaruuskilpailut 2019 – miesten pituushyppy

Miesten pituushyppy yleisurheilun maailmanmestaruuskilpailuissa 2019 järjestettiin Khalifa International Stadiumilla 27.–28. syyskuuta 2019. ==Aikataulu== :Kaikki ajat paikallista aikaa (UTC+3). Päivämäärä Aika Kierros 27\. syyskuuta 16.30 Karsinta 28\. syyskuuta 20.40 Loppukilpailu ==Tulokset== ===Karsinta=== Loppukilpailuun eteni tuloksella 8,15 (Q) tai olemalla 12 parhaan joukossa (q). Sija Ryhmä Nimi Maa Kierros Kierros Kierros Tulos Huom. Sija Ryhmä Nimi Maa 1 2 3 Tulos Huom. 1 A Juan Miguel Echevarría 8,40 8,40 2 B Jeff Henderson 7,78 7,78 8,12 8,12 3 A Yuki Hashioka 7,64 8,07 8,07 4 A Steffin McCarter 7,84 8,04 8,04 5 B Ruswahl Samaai 6,49 7,93 8,01 8,01 6 B Eusebio Cáceres 7,79 8,01 8,01 7 A Miltiadis Tentoglou 7,62 7,67 8,00 8,00 8 B Shotaro Shiroyama 7,94 7,62 7,94 9 B Thobias Montler 7,92 7,84 7,92 10 A Luvo Manyonga 7,87 7,91 7,90 7,91 11 B Wang Jianan 7,73 7,89 7,81 7,89 12 B Tajay Gayle 7,81 7,89 7,89 13 A Henry Frayne 7,76 7,86 7,86 14 B Zhang Yaoguang 7,82 7,77 7,64 7,82 15 B Darcy Roper 7,76 7,82 7,73 7,82 16 A Huang Changzhou 7,81 7,72 7,68 7,81 17 A Andwuelle Wright 7,76 7,76 7,76 18 B Hibiki Tsuha 7,56 7,56 7,72 7,72 19 A Héctor Santos 7,69 7,69 7,54 7,69 20 B Emiliano Lasa 7,64 7,61 7,66 7,66 21 A Trumaine Jefferson 7,54 7,63 7,63 22 B M, Sreeshankar 7,52 7,62 7,62 23 A Emanuel Archibald 7,35 7,40 7,56 7,56 24 A Henry Smith 7,37 7,48 7,50 7,50 25 B Tyrone Smith 7,45 7,40 7,49 7,49 26 B Yahya Berrabah 7,37 7,29 7,37 A Lin Chia-hsing ===Loppukilpailu=== Loppukilpailu järjestettiin 28. syyskuuta kello 20.40. Sija Nimi Maa Kierros Kierros Kierros Kierros Kierros Kierros Tulos Huom. Sija Nimi Maa 1 2 3 4 5 6 Tulos Huom. Tajay Gayle 8,46 8,69 8,69 , Jeff Henderson 8,28 8,18 8,39 7,03 8,13 8,17 8,39 Juan Miguel Echevarría 8,25 8,14 8,34 8,30 7,91 8,34 4 Luvo Manyonga 8,16 8,05 8,18 8,10 8,24 8,28 8,28 5 Ruswahl Samaai 8,11 8,15 8,23 8,06 8,23 6 Wang Jianan 7,89 8,05 8,20 8,20 7 Eusebio Cáceres 8,01 6,31 7,95 8,01 8 Yuki Hashioka 7,88 7,89 7,97 7,82 7,70 7,97 9 Thobias Montler 7,88 7,96 7,96 10 Miltiadis Tentoglou 7,77 7,79 7,79 11 Shotaro Shiroyama 7,77 7,61 7,61 7,77 Steffin McCarter == Lähteet == Luokka:Yleisurheilun maailmanmestaruuskilpailut 2019
Yleisurheilun maailmanmestaruuskilpailut 2019 – naisten 10 000 m

Naisten 10 000 metrin juoksu yleisurheilun maailmanmestaruuskilpailuissa 2019 järjestettiin Khalifa International Stadiumilla 28. syyskuuta 2019. ==Aikataulu== :Kaikki ajat paikallista aikaa (UTC+3). Päivämäärä Aika Kierros 28\. syyskuuta 21.10 Loppukilpailu ==Tulokset== Loppukilpailu järjestettiin kello 21.10. Sija Nimi Maa Aika Huom. Sifan Hassan 30.17,62 Letesenbet Gidey 30.21,23 Agnes Jebet Tirop 30.25,20 4 Rosemary Wanjiru 30.35,75 5 Hellen Obiri 30.35,82 6 Senbere Teferi 30.44,23 7 Susan Krumins 31.05,40 8 Marielle Hall 31.05,71 9 Molly Huddle 31.07,24 10 Emily Sisson 31.12,56 11 Hitomi Niiya 31.12,99 12 Camille Buscomb 31.13,21 13 Ellie Pashley 31.18,89 14 Sinead Diver 31.25,49 15 Stephanie Twell 31.44,79 16 Stella Chesang 32.15,20 17 Natasha Wodak 32.31,19 18 Rachael Zena Chebet 32.41,93 19 Minami Yamanouchi 32.53,46 20 Juliet Chekwel 33.28,18 Netsanet Gudeta Alina Reh == Lähteet == Luokka:Yleisurheilun maailmanmestaruuskilpailut 2019 Luokka:10 000 metrin juoksu yleisurheilun MM-kilpailuissa
Kotka Eagles

Kotka Eagles on amerikkalaisen jalkapallon erikoisseura Kotkasta. Seura on perustettu vuonna 2013 ja sen miesten joukkue pelaa kaudella 2023 I-divisioonassa ja naisten joukkue I-divisioonassa. Seuralla on myös lippupallo- ja painijaostot. Kotkassa oli toiminut 1990-luvulla amerikkalaisen jalkapallon joukkue South East Eagles. Vuonna 2013 kaupunkiin perustettiin uusi seura, joka liittyi kaudeksi 2014 III-divisioonaan. Eagles voitti III- divisioonan vuonna 2015 ja nousi II-divisioonaan. Vuonna 2016 seura perusti naisten joukkueen. Eaglesin miesten joukkue voitti II-divisioonan vuonna 2017 ja I-divisioonan 2019. Naiset voittivat II-divisioonan vuonna 2016. Miesten joukkue voitti I-divisioonan 2021 ja nousi seuraavaksi kaudeksi Vaahteraliigaan. ==Lähteet== ==Aiheesta muualla== *Seuran kotisivut Luokka:Suomalaiset amerikkalaisen jalkapallon seurat Luokka:Kotkalaiset urheiluseurat
The Hunter (Blondien albumi)

The Hunter on Blondien yhtyeen vuonna 1982 julkaisema kuudes albumi. Sen tuotti Mike Chapman. == Kappaleet == # # # # # # # # # # # == Kokoonpano == * Debbie Harry - laulu * Chris Stein - kitara * Nigel Harrison - basso * Jimmy Destri - kosketinsoittimet * Clem Burke - rummut * Frank Infante - kitara == Arvostelut == * AllMusic: * Soundi: == Lähteet == == Aiheesta muualla == * The Hunter discogs.com -sivustolla. Luokka:Vuoden 1982 albumit Luokka:Blondien albumit
Alysha Newman

Alysha Newman (s. 29. kesäkuuta 1994) on kanadalainen seiväshyppääjä. Dohan MM-kilpailuissa 2019 Newman sijoittui viidenneksi naisten seiväshypyssä tuloksella 480 cm. Kaksi vuotta aiemmin Lontoon MM-kilpailuissa 2017 hän oli seitsemäs tuloksella 465 cm. Sisäratojen MM-kilpailuissa 2018 hän sijoittui kuudenneksi. Kansainyhteisön kisoissa hän saavutti kultaa Gold Coastissa 2018 tuloksella 475 cm ja pronssia Glasgow’ssa 2014 tuloksella 380 cm. Hän sai pronssia Pan-Amerikan kisoissa 2019 tuloksella 455 cm. Ennätyksensä 485 cm hän hyppäsi Pariisin 2024 olympialaisten loppukilpailussa. Tulos riitti kilpailussa pronssimitaliin. Tulos on myös Kanadan ennätys. ==Lähteet== * * Luokka:Kanadalaiset seiväshyppääjät Luokka:Kanadalaiset olympiamitalistit Luokka:Vuonna 1994 syntyneet Luokka:Elävät henkilöt
Nine West

Nine West (myös 9 West) on yhdysvaltalainen muodin tukkumyyjä ja vähittäiskauppayritys. Yrityksen pääkonttori sijaitsee White Plainsissa New Yorkissa. == Brändin historia == Nine West sai nimensä perustamispaikkansa sijainnin mukaan. Se sijaitsee Solow Buildingissa osoitteessa 9, West 57th Streetillä New Yorkissa. Vuonna 1983 Nine West avasi ensimmäisen erikoismyymälänsä Stamfordiin, Connecticutiin . Vuonna 1986 Nine West käynnisti ensimmäisen kansallisen mainoskampanjansa. Nine West laajeni ensimmäisen kerran kansainvälisesti avaamalla Hongkongiin toimipisteen vuonna 1994. Siitä lähtien siitä on tullut tuotemerkki, joka sijaitsee yli 800 maailmanlaajuisessa paikassa, 57 maassa. Alun perin jalkinebrändiksi perustettu Nine West laajeni käsilaukkuihin, aurinkolaseihin, jalkineisiin, päällysvaatteisiin, koruihin, vyöihin, rannekelloihin, kylmän sään vaarusteihin, hattuihin, huiveihin sekä silmälaseihin. "Nine West brand", Jones Apparel Group Käsilaukkujen markkinoille tuonnin jälkeen vuonna 1995 Nine West lisäsi valikomaansa mekkoja, pukuja ja lasten jalkineita. Lisenssisopimuksilla se tarjoaa myös silmälaseja, aurinkolaseja, jalkineita, päällysvaatteita, vöitä, hattuja, kylmän sään varusteita, huiveja ja kääreitä. Maaliskuussa 1995 Nine West osti United States Shoe Corporationin, johon kuului Easy Spirit -tuotemerkki. Vuonna 1999 Jones Apparel Group osti Nine Westin. "Nine West Inc. Company History", fundinguniverse.com Vuonna 2006 Nine West aloitti yhteistyön Vivienne Westwoodin, Thakoonin ja Sophia Kokosalakin kanssa. Vuonna 2009 Nine West ja New Balance tekivät yhteistyötä jalkinekokoelman kehittämiseksi. Fred Allard toimi luovana johtajana vuodesta 2006. "Jones Apparel Group Names Creative Director for Nine West Brand", allbusiness.com, Wednesday, October 18, 2006 Kanadalainen Nine Westin jälleenmyyjä ja vähittäiskauppias Sherson Group haki 7. heinäkuuta 2015 konkurssisuojaa Kanadan toimipaikoille. Huhtikuussa 2018 ilmoitettiin, että Nine Westin Yhdysvaltain liiketoiminta on tehnyt konkurssin ja sulkenut kaikki myymälänsä. Nine West To Close All Stores, Join Retail's Growing List Of Casualties In 2018 Nine Westin liiketoiminta ilmoitettiin suljettavan brändin omaksi parhaaksi. Nine West is shutting down in Canada Lisäksi ilmoitettiin, että Authentic Brands -konserni ostaa Nine West -brändin. == Viittauksia populaarikulttuurissa == Gwyn Creadyin komediassa romaanissa " Tumbling Through Time " Seph Pyle kuljetetaan taaksepäin vuoteen 1705, kun hän on kokeillut sandaaliparia Nine West -kaupassa Pittsburghin lentokentällä. ==Aiheesta muualla== Nine Westin kotisivu ==Lähteet== Luokka:Kenkämerkit Luokka:Yhdysvaltalaiset muotitalot
Bad Guy

Bad Guy (tyyliteltynä kokonaan pienaakkosin) on yhdysvaltalaisen laulaja- lauluntekijä Billie Eilishin kappale. Se julkaistiin Darkroomin ja Interscope Recordsin kautta 29. maaliskuuta 2019 viidentenä singlenä Eilishin debyyttistudioalbumilta When We All Fall Asleep, Where Do We Go?. Eilish teki kappaleen yhdessä veljensä Finneas O’Connellin kanssa, joka vastasi sen tuotannosta. Kappale kuvailtiin lehdistökatsauksissa tyylilajiltaan pop- trapiksi ja nu-gothiksi, joille syntetisoitu basso, bassorumpu, sorminapsutus ja 808-rumpukoneen basso tarjoavat minimalistisen instrumentoinnin. Kappaleen sanoituksissa Eilish pilkkaa rakastajaansa väittäen tämän olevan pahis, joskin vihjaa olevansa tätä sinnikkäämpi. Kappale käsittelee myös misandriaa ja sarkasmia. ”Bad Guy” voitti tammikuussa 2020 vuoden laulun ja vuoden levytyksen Grammy-palkinnot. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Bad Guy” ylsi kokonaistuloksissa sijalle 97. ==Lähteet== == Aiheesta muualla == * Billie Eilish and Finneas Break Down Her Hit Song 'Bad Guy' Billie Eilish ja Finneas O'Connell kertovat kappaleen synnystä Rolling Stone -lehden videossa. 12 min. Luokka:Vuoden 2019 kappaleet Luokka:Billie Eilishin kappaleet Luokka:Billboard Hot 100 -listan ykköset Luokka:Grammy-palkitut kappaleet Luokka:Suomen singlelistan ykköset Luokka:Finneasin tuottamat kappaleet
Perfect (Ed Sheeranin kappale)

Perfect on englantilaisen laulaja-lauluntekijä Ed Sheeranin kappale hänen kolmannelta studioalbumiltaan, ÷. Kappaleen julkaisun jälkeen se sijoittui neljänneksi Britannian singlelistalla. Billboard uutisoi 21. elokuuta 2017, että ”Perfect” olisi albumin neljäs single. Kappale oli popradiossa 26. syyskuuta 2017 kolmantena singlenä albumista Yhdysvalloissa (kokonaisuudessaan neljäs). Laulu nousi lopulta ykköseksi Yhdistyneen kuningaskunnan singlelistalla ja Yhdysvaltain Billboard Hot 100 -listalla joulukuussa 2017. ”Perfect” -kappaleesta tuli Ison-Britannian joulun numero yksi kappale vuodelle 2017, ja se saavutti huippunsa myös kuudessatoista muussa maassa Australiassa, Kanadassa, ja Irlannissa ja Uudessa-Seelannissa. Kappaleen musiikkivideota oli katsottu YouTubessa yli 2 miljardia kertaa syyskuuhun 2020 mennessä ja se on Ed Sheeranin toiseksi suosituin kappale ”Shape of You:n” jälkeen. Kappale on englanninkielinen. Kappaleen musiikkivideo on kuvattu Alpeilla Itävallassa ja se on julkaistu YouTubessa 9. marraskuuta 2017. ==Lähteet== Luokka:Ed Sheeranin kappaleet Luokka:Vuoden 2017 kappaleet Luokka:Billboard Hot 100 -listan ykköset
Établissement de la Radio Tunisienne

thumb|Radio Tunisiennen toimitalo Tunisissa. Établissement de la Radio Tunisienne () on Tunisian kansallinen radioyhtiö. Se on muodostettu vuonna 2007, jolloin kansallinen yleisradioyhtiö jaettiin erillisiksi radio- ja televisioyhtiöiksi. Tunisian yleisradiolähetykset alkoivat muutamien yksityisten kokeilujen jälkeen osana posti- ja lennätinlaitoksen toimintaa vuonna 1938. Asema sai seuraavana vuonna nimen Radio Tunis. Maan yleisradioyhtiön nimenä on ollut sittemmin Radio Télévision Tunisienne ja Établissement de la Radio Télévision Tunisienne. Nykyisestä radioyhtiöstä käytetään myös nimeä Radio Tunisienne. Tunisian valtion omistamalla yhtiöllä on neljä kansallista radiokanavaa: arabiankielinen yleiskanava Radio Nationale, nuortenkanava Radio Jeune, kulttuurikanava Radio Culture sekä etupäässä ranskankielinen Radio Tunis Chaîne Internationale eli RTCI. Jälkimmäinen välittää ohjelmia myös englanniksi, italiaksi, espanjaksi ja saksaksi. El Kefissä, Gafsassa, Monastirissa, Sfaxissa ja Tataouinessa on alueradiot. Radio Tunisienne lähettää ohjelmia ULA-alueella ja keskiaalloilla. Lyhytaaltolähetykset päättyivät vuonna 2013. Ohjelmia voi kuunnella myös Internetissä. ==Lähteet== ==Aiheesta muualla== * Radio Tunisienne * RTCI Luokka:Julkisen palvelun mediayhtiöt Luokka:Tunisialaiset yritykset Luokka:Radioasemat Luokka:Vuonna 2007 perustetut radioasemat
Middlesexin piirikunta (Massachusetts)

Middlesexin piirikunta () on Yhdysvaltojen Massachusettsin osavaltiossa sijaitseva piirikunta. Vuonna 2018 väkiluvuksi laskettiin 1 614 714, joka teki siitä Massachusettsin ja koko Uuden-Englannin väkirikkaimmän piirikunnan. Sen pinta-ala on 2 190 neliökilometriä. Piirikunnan hallintokeskukset ovat Cambridgen ja Lowellin kaupungit, joista Lowell on piirikunnan suurin kaupunki. Yhdysvaltain vapaussodan ensimmäiset taistelut käytiin piirikunnassa 19. huhtikuuta 1775. == Väestö == Piirikunnan asukkaista 71,8 prosenttia on valkoisia, 12 prosenttia aasialaisia ja 8,02 prosenttia latinalaisamerikkalaisia. 88,7 prosenttia asukkaista on Yhdysvaltain kansalaisia. Piirikunnan väestön keski-ikä on 38,4 vuotta. ==Kuvia piirikunnasta== Tiedosto:Great Dome, Massachusetts Institute of Technology, Aug 2019 (3 by 2).jpg|Massachusetts Institute of Technology. Tiedosto:Everett winter.jpg|Everettin kaupunki. ==Lähteet== ===Viitteet=== == Aiheesta muualla == *
E (täsmennyssivu)

E voi tarkoittaa seuraavia: * E, latinalaisen kirjaimiston viides kirjain, jota käytetään myös monen asian lyhenteenä tai tunnuksena * e, Neperin luku * E, oliopohjainen ohjelmointikieli * e, laitteistosuunnittelussa käytettävä verifiointikieli * Amiga E, ohjelmointikieli * GNU E, GNU-projektin laajennus C++-kieleen
Frank Reinecke

Frank Reinecke (s. 1960 Hampuri) on saksalainen kontrabasisti.Symphonieorchester des Bayerischen Rundfunks: Frank Reinecke Reinecke aloitti viulutunnit 5-vuotiaana ja aloitti 15-vuotiaana kontrabassonsoiton itsenäisen opiskelun. Hän opiskeli Klaus Stollin johdolla Berliinissä. 23-vuotiaana hän sai kiinnityksen Baijerin radion sinfoniaorkesteriin, ja vuosina 1995–2001 hän työskenteli Salzburgin Mozarteumissa ensin Klaus Stollin avustajana, sitten kontrabassonsoiton kunniaprofessorina. Reinecke on uuden musiikin tulkitsijana kantaesittänyt lukuisia soolo- sekä kamarimusiikkiteoksia ja ollut vierailevana taiteilijana useilla kansainvälisillä festivaaleilla. Hänen pitkäaikainen yhteistyönsä viulisti Helge Slaatton kanssa on johtanut kokoonpanolle sävelletyn ohjelmiston laajentumiseen. Duolle ovat säveltäneet teoksia muiden muassa Niels Viggo Bentzon, Türing Bräm, Nikolaus Brass, Morten Skovgaard Danielsen, Peter Michael Hamel, Wolfgang Heisig, Sven Lyder Kahrs, Hanna Kulenty, Hans Lüdemann, Enno Poppe, Nicolaus Richter de Vroe, Erhan Sann, Wolfgang von Schweinitz, Wilhelm Dieter Siebert, Manfred Stahnke, Erkki-Sven Tüür ja Isang Yun. Duo on esiintynyt Saksassa, Tanskassa, Norjassa, Italiassa, Itävallassa, Ranskassa, Kreikassa, Armeniassa, Luxemburgissa ja Yhdysvalloissa. Levytys Von Schweinitzin Plainsound Glissando Modulation -teoksesta toi esittäjilleen Deutscher Schallplattenpreisin. Reinecke on soittanut kamarimusiikkia myös muiden muassa Haydn-Trio Wienin, Deutsche Bläsersolistenin, Pražák-kvartetin ja ensemble recherchen kanssa. Hän on pitänyt mestarikursseja Saksassa, Itävallassa, Kreikassa ja Yhdysvalloissa. Hän on myös tehnyt radio- ohjelmia.Neue Philharmonie München: Frank Reinecke == Lähteet == Luokka:Saksalaiset kontrabasistit Luokka:Vuonna 1960 syntyneet Luokka:Elävät henkilöt
Bo-Göran Åstrand

Bo-Göran Åstrand (s. 14. marraskuuta 1964 Purmo) on suomalainen teologi, joka on toiminut Porvoon hiippakunnan piispana vuodesta 2019 alkaen. Åstrand vihittiin papiksi vuonna 1991, ja sen jälkeen hän työskenteli Pietarsaaren ruotsinkielisessä seurakunnassa pastorina, kappalaisena ja kirkkoherrana. ==Lähteet== ==Aiheesta muualla== * Bo-Göran Åstrandin sivusto. Luokka:Porvoon piispat Luokka:Vuonna 1964 syntyneet Luokka:Elävät henkilöt
La Serena (juusto)

thumb|La Serena-juustoa. La Serena tai Torta de la La Serena on espanjalainen Extremaduran alueelta peräisin oleva lampaanmaitojuusto. La Serene on nimensä mukaisesti peräisin Espanjan Extremaduran alueen La Serenan kunnasta. Juustolla on ollut vuodesta 1993 lähtien Euroopan unionin nimisuojajärjestelmän mukainen suojattu alkuperänimitys. Juustoa valmistettaessa lampaanmaito lämmitetään ensin 25–32 asteen lämpötilaan, jolloin siihen lisätään isoartisokasta valmistettava juoksute. Maidon alhaisen lämpötilan ja kasvisperäisen juoksutteen takia juustomassan muodostumiseen kuluu suhteellisen kauan ja valmis juustomassa on hyvin pehmeää. Juusto kypsyy vähintään 60 päivää. Valmiit juustot vaihtelevat painoltaan 900 grammasta kahteen kiloon. Juustolla on keltainen tai okrankeltainen kuori. Rakenteeltaan juusto on pehmeää tai keskikovaa. Täysin kypsyneen juuston sisällöstä tulee hyvin pehmeää tai lähes juoksevaa. Ilmiötä kutsutaan paikallisesti nimellä atortado ja se johtuu kasvisperäisen juoksutteen valohajoamisesta. Sotkun varalta kypsynyttä juustoa onkin syytä käsitellä varoen. Juuston makua on kuvailtu suolaiseksi, öljyisäksi, sekä hieman karvaaksi, mutta miellyttäväksi. Suuhun juustosta jää jälkimaku. ==Lähteet== Luokka:Espanjalaiset juustot Luokka:Lampaanmaitojuustot
Tunteiden temppelit

Tunteiden temppelit on Jouko Aaltosen ohjaama dokumenttielokuva, joka käsitteli suomalaisten elokuvateattereiden historiaa ja suomalaisten elokuvissakäyntikokemuksia. Luokka:Vuoden 2015 dokumenttielokuvat Luokka:Suomalaiset dokumenttielokuvat Luokka:Jouko Aaltosen ohjaamat elokuvat
Muistiinpanoja surun ajalta

Muistiinpanoja surun ajalta (engl. A Grief Observed) on muistelmateos, jossa brittiläinen kirjailija C. S. Lewis pohtii vaimonsa Joy Davidmanin kuoleman aiheuttamaa surua. Englanninkielinen alkuteos julkaistiin ensimmäisen kerran vuonna 1961 salanimellä N. W. Clerk, koska Lewis ei halunnut, että häntä pidettäisiin kirjan kirjoittajana. Kirja julkaistiin vuonna 1963, Lewisin kuoleman jälkeen, kirjailijan omalla nimellä. Myös myöhemmässä painoksessa viitataan menehtyneeseen puolisoon kirjaimella H (Davidmanin etunimi, jota hän itse käytti harvoin, oli Helen). Hooper, Walter. C.S. Lewis: A Companion and Guide. San Francisco: HarperCollins, 1996. Page 196. Print. Kirja koostuu neljästä muistikirjasta, joita Lewis käytti surunsa ilmaisemiseen ja tutkimiseen. Lewis kuvailee, millaista hänen arkielämänsä ja sen hankaluudet ovat ilman Joy Davidmania ja tutkii uskon ja teodisian perustavanlaatuisia kysymyksiä. Lewisin poikapuoli (Joyn poika) Douglas Gresham huomautti vuonna 1994 ilmestyneessä johdannossa, että otsikossa oleva määrittelemätön artikkeli "a" tekee selväksi, että Lewisin suru ei ole mitenkään erityisen olennainen surun kokemus vaan ennemminkin yhden ihmisen näkökulma muiden joukossa. Kirja inspiroi televisioelokuvan Shadowlands (1985) sekä samannimisen elokuvan (1993). Suomennos ilmestyi ensimmäisen kerran vuonna 1984 Kirjaneliöltä. Suomentajana oli Anna-Mari Kaskinen. Vuonna 2009 Kirjapaja julkaisi korjatun version samasta suomennoksesta. == Lähteet == Luokka:Kristillinen kirjallisuus Luokka:Vuoden 1961 kirjat
Abel Raunio

Abel Fabian Raunio, sukunimi aik. Räisänen (29. lokakuuta 1870 Pielavesi – 10. heinäkuuta 1933 Alajärvi) oli suomalainen kirkkoherra, suomentaja ja kristillinen kirjailija.Ylioppilasmatrikkeli 1853–1899 Raunion vanhemmat olivat maanviljelijä Salomon Räisänen ja Saara Karoliina Fyhr. Hän pääsi ylioppilaaksi Jyväskylän lyseosta 1893 ja suoritti teologian erotutkinnon erotutkinnon Helsingin yliopistossa 1901. Raunio vihittiin papiksi 1901. Raunio oli Inkerissä Kaprion kirkkoherrana 1907–1909 ja Rääpyvän kirkkoherrana 1909–1913. Suomeen palattuaan hän oli Perhon kirkkoherrana 1913–1927 ja Alajärven kirkkoherrana 1924–1933. Abel Raunio oli naimisissa vuodesta 1895 Amanda Aleksandra Haakin kanssa. == Julkaisuja == Nimellä A. F. Raunio: * Jesus vieraana : tutkistelu Kol. 2: 6 johdosta. Tekijä, Rauma 1898, 2. painos Hämeenlinna 1901 * Kristityn suhde maalliseen tavaraan : saarna 15 sunnuntaina Kolminaisuuden p:stä. "Toukomettisen" pennikirjasto 5. Kauppakirjapaino, Helsinki 1899 * Suuri salaisuus. "Toukomettisen" pennikirjasto 3. Pettersson, Helsinki 1899 * Synteimme puhdistus ; kirj. A. F. R. "Toukomettisen" pennikirjasto 6. Hämeen sanomat, Hämeenlinna 1900 * Herran huolenpito kansansa kotimatkasta : saarna Savonlinnan tuomiokirkossa toisena rukouspäivänä 1906. Tekijä, Savonlinna 1906 * Käsikirja : Perhon seurakunnalle vuodeksi 1916. Tekijä, Perho 1915 * Kunnallisen elämän tehtävistä lähiaikoina meillä : esitelmä Perhon kunnanvaltuuston kokouksessa 3. 2. 1923. Kokkola 1923 == Toimitustöitä == * Joulumuruja ; toim. A. F. Raunio, Akseli Korpinen. "Talvikukkain" toimitus, Kuopio 1900 * Hyvästijättö : evankelinen julkaisu ; toim. A. F. Raunio ym. Kuopio 1903 == Suomennoksia == * Peter Paul Waldenström : Kaikki pitää tulla täytetyksi : tutkistelu Mark. 10: 32-45 johdosta, pidetty Immanuelin kirkossa Tukholmassa laskiaissunnuntaina 1894. Lähetyskirjakauppa, Helsinki 1894 * Agnes Vollmar : Mummu : kertomus nuorille ja vanhoille ; suom. Benjamin Ajo ja Abel Fabian Raunio. Lähetyskirjakauppa, Helsinki 1894, 2. painos 1903 * N. Fries : Vitjoilla sidottu taivaaseen : kertomus. Lähetyskirjakauppa, Helsinki 1894 * Johannes Bäck : Korpimatkalla : juhlasaarna Luth. evank. yhdistyksen vuosijuhlassa Helsingissä kesäk. 30 p. 1897. Suomen luth. evank.-yhdistys, Helsinki 1898, 2. painos 1899, 3. painos 1904 * Sven Wägner : Lyhykäinen filosofian historia. 1-2 vihko. Edlund, Helsinki 1898 * Johan Vilhelm Fontell : Taivaallinen koti : lähetyssaarna Lutherilaisen Evankeliumi-yhdistyksen vuosijuhlassa Helsingissä heinäkuun 6 p:nä 1899. Suomen luth. evank.-yhdistys, Helsinki 1899, 2. painos 1908 * Sven Wägner : Kreikan filosofian ja keskiajan filosofian historia. Edlund, Helsinki 1901 == Lähteet == Luokka:Suomen evankelis-luterilaisen kirkon papit Luokka:Inkerin kirkon papit Luokka:Suomalaiset kristilliset kirjailijat Luokka:Suomentajat Luokka:Vuonna 1870 syntyneet Luokka:Vuonna 1933 kuolleet
Lupaja

Lupaja on kylä Salon kaupungin Perniössä. Kylä sijaitsee Perniön kirkonkylän eteläpuolella Perniönjoen ja Asteljoen yhtymäkohdassa. Lupaja on maisemaltaan vaihtelevaa. Peltoaukioita halkovat syvät jokilaaksot sekä maantie. Kyläalueella on useita korkeita kallioisia ja metsäisiä mäkiä, joiden päällä on muinaishautoja ja hautaröykkiöitä eri aikakausilta. Muinaisjäännösten perusteella Lupajan alue on ollut asuttuna viimeistään pronssikaudella. Varhaisin maininta Lupajasta on 1200-luvulta. Lupajassa on ollut suuria maatiloja sekä kappalaisen virkatalo. Tiloilla on työskennellyt käsityöläisiä, joiden torpat ja mäkituvat ovat sijainneet hajallaan pitkin kyläaluetta. Osa niistä lunastettiin maatiloiksi 1920-luvulla. Perniön ensimmäinen kansakoulu, Lupajan kansakoulu, rakennettiin naapurikylän Pappilan puolelle vuonna 1872. Lupaja muuttui suuresti 1960- ja 1970-luvuilla. Kylästä lopettivat osuuskauppa ja meijeri, toisaalta kylään perustettiin kunnalliskoti. Uusi kantatie 52 halkaisi kyläalueen ja hiljalleen kirkonkylän taajama-asutus on hivuttautunut lähemmäs Lupajaa. ==Lähteet== Luokka:Perniön kylät
Eva von Weissenberg

Eva von Weissenberg o.s. Reinius (13. heinäkuuta 1911 Tampere – 4. elokuuta 2010 KemiöEva von Weissenberg Hs.fi 22.8.2010, viitattu 30.9.2019) oli suomalainen taiteilija, erityisesti akvarellimaalari. Von Weissenberg opiskeli Taideyhdistyksen piirustuskoulussa ja sen jälkeen Ateneumin taidegraafisella linjalla. Hän piti näyttelyitä ja hänellä oli Kemiön Strömmassa galleria. Von Weissenberg perusti Kemiön Marttayhdistyksen vuonna 1936 ja oli 1973–1979 Varsinais-Suomen Marttapiiriliiton hallituksen puheenjohtajana.Eva von Weissenberg, Marttaperinne.fi, viitattu 30.9.2019 Hän on suunnitellut Marttaliiton lipun, joka nimellä Marttalippu vihittiin käyttöön 10. kesäkuuta 1949.Kirsi Vesterbacka, Marttalippu Marttaperinne.fi, viitattu 30.9.2019 Von Weissenbergin puoliso oli vuodesta 1934 Daniel (Dan) von Weissenberg. ==Tunnustukset== * Marttaliiton kultainen ansiomerkki * Marttaliiton kunniajäsen 1989 * Varsinais-Suomen Marttapiiriliiton kunniapuheenjohtaja ==Kirjallisuutta== * Dan Weissenberg, Livslustens målare: Om konsten, kärleken och den blå färgen: en konstnärsbiografi över Eva von Weissenberg, akvarellmålare, Basement Pictures 2008 == Lähteet == Luokka:Suomalaiset taidemaalarit Luokka:Vuonna 1911 syntyneet Luokka:Vuonna 2010 kuolleet
Pulkkilanharjun pohjoisin saari

Pulkkilanharjun pohjoisin saari on Päijänteen saari Päijät-Hämeessä Asikkalassä. Osa siitä kuuluu Päijänteen kansallispuistoon. == Maantietoa == Saari on 3,0 kilometriä pitkä, 930 metriä leveä ja sen pinta-ala on 1,16 neliökilometriä . Se alkaa koillisessa 1,6 kilometriä pitkällä niemellä ja saaren erottaa niemestä 90 metriä leveä Käkisalmi. Lounaispuolella on Pulkkilanharjuun kuuluva keskimmäinen saari, joka erottaa tästä 140 metriä leveä Karinsalmi. Harjujaksoon kuuluu vieressä sijaitseva Viinasaari ja sen pienet luodot. Saari on muualta korkeintaan 500 metriä leveä, mutta sen lounaispää on pyöreän muotoinen ja 950 metriä leveä. Saari on korkea harjanteen kohdalla, mutta muualla se on matala ja tasainen. Harjanteen korkein kohta kohoaa 22 metrin korkeuteen Päijänteestä. Saaren ja samalla koko harjujakson ylittää Sysmän kirkonkylältä Vääksyyn kulkeva seututie 314. Saaressa on peltomaata ja kiinteää asutusta maatilan ja kahden muun tilan verran. Vapaa-ajan asutusta on 30 vapaa-ajan asunnon verran. == Luontoarvoja == Saaresta on osa luonnonsuojelualuetta, joka kuuluu Päijänteen kansallispuistoon yhdessä Viinasaaren ja keskimmäisen Pulkkilanharjun saaren kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == Luokka:Päijänteen saaret Luokka:Asikkalan saaret Luokka:Päijänteen kansallispuisto
Pulkkilanharjun keskimmäinen saari

Pulkkilanharjun keskimmäinen saari on Päijänteen saari Päijät-Hämeessä Asikkalassa. Osa siitä kuuluu Päijänteen kansallispuistoon. == Maantietoa == Saari on 2,9 kilometriä pitkä, 270 metriä leveä ja sen pinta-ala on 34,7 hehtaaria . Se sijaitsee Hinttolanselän ja Asikkalanselän välissä ja kuuluu Pulkkilanharjun muodostavaan harjujaksoon. Sen koillispuolella sijaitsee Pulkkilanharjun pohjoisin saari, joka jää 140 metriä leveän Karinsalmen taakse. Saaren lounaispuolella se on rakennettu lähes yhteen Vähäsaaren kanssa, joiden välissä virtaa kapea Vähäsalmi. Saaren harjanteen korkein kohta sijaitsee Kukonkorkeella, joka kohoaa 22 metrin korkeuteen Päijänteestä. Saaren ylittää Sysmän kirkonkylästä Vääksyyn kulkeva seututie 314. Saaressa ei ole kiinteää asutusta, mutta sille on rakennettu yli 20 vapaa-ajan asuntoa. Saaren eteläpäässä on ravintola, jossa on pieni näkötorni. == Luontoarvoja == Saaresta on noin puolet luonnonsuojelualuetta, joka kuuluu Päijänteen kansallispuistoon yhdessä pohjoisen Pulkkilanharjun saaren kanssa. Kansallispuiston alueet muodostavat yhden Natura 2000 -alueen Päijänteen alueen (10 857 hehtaaria, FI0335003). == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == == Aiheesta muualla == * Rantaterassi Reimari Luokka:Päijänteen saaret Luokka:Asikkalan saaret Luokka:Päijänteen kansallispuisto
Alexandre Cabanel

Alexandre Cabanel (28. syyskuuta 1823 Montpellier – 23. tammikuuta 1889 Pariisi) oli ranskalainen taidemaalari. Cabanel oli akateemisen tyylisuunnan taidemaalari, joka maalasi uskonnollisia, historiallisia ja klassisia aiheita. Hän oli omana aikanaan arvostettu muotokuvamaalari sekä Ranskan keisari Napoleon III:n arvostama taiteilija.https://web.archive.org/web/20070808121453/http://www.insecula.com/us/contact/A005672.html Cabanel pääsi opiskelemaan Pariisin École des Beaux-Arts -taidekouluun 17-vuotiaana. Hän oli François-Édouard Picot’n oppilas ja piti ensimmäisen näyttelynsä vuonna 1844. Hänelle myönnettiin stipendi vuonna 1845 ja hänet valittiin professoriksi opinahjoonsa vuonna 1863. Pariisin salongin Grande Médaille d’Honneurin Cabanel voitti vuosina 1865, 1867 ja 1878. Opettajan toimensa aikana hän ehti opettaa satoja opiskelijoita ja oli näin keskeisesti vaikuttamassa kokonaisen sukupolven käsitykseen hyvästä taiteesta. Uransa loppupuolella hän ajautui riitoihin uuden, impressionismiksi kutsutun taidesuuntauksen kanssa. Cabanel ja William-Adolphe Bouguereau kieltäytyivät vastaanottamasta impressionistien töitä salonkiin ja tämä sai impressionistit perustamaan oman salonkinsa. Keisari Napoleon III puuttui asiaan ja osti valtion kokoelmiin Cabanelin ja Bouguereaun hylkäämiä töitä. https://www.musee-orsay.fr/en/whats-on/exhibitions/spectacular-second- empire-1852-1870 Cabanelin työtä Venuksen synty pidetään yhtenä 1800-luvun kuuluisimmista maalauksista. == Teoksia == File:Alexandre Cabanel - Death of Moses.jpeg|Mooseksen kuolema, (1850) File:Alexandre Cabanel 002.jpg|Napoleon III:n muotokuva, (ehkä 1865) File:Expulsion of Adam and Eve (Alexandre Cabanel).jpg|Aatami ja Eeva karkotetaan paratiisista, (1867) File:Cornelia Lyman Warren.png|Cornelia Lyman Warrenin muotokuva, (1871) File:Alexandre Cabanel - Harmonie.jpg|Harmonia, (1877) File:Alexandre Cabanel, Ophelia.JPG|Ofelia, (1883) == Lähteet == == Aiheesta muualla == * http://www.artrenewal.org/Artist/Index/5 * https://web.archive.org/web/20160729184657/http://alexandrecabanel.com/ Luokka:Ranskalaiset taidemaalarit Luokka:Muotokuvamaalarit Luokka:Vuonna 1823 syntyneet Luokka:Vuonna 1889 kuolleet
Yhteiskuntapolitiikka (lehti)

Yhteiskuntapolitiikka (YP) on yhteiskuntatieteellinen tiedejulkaisu. Lehteä julkaisevat Terveyden ja hyvinvoinnin laitos, Eläketurvakeskus, Helsingin yliopiston valtiotieteellinen tiedekunta, Kansaeläkelaitoksen tutkimusyksikkö ja Tampereen yliopiston yhteiskuntatieteiden tiedekunta. Yhteiskuntapolitiikassa julkaistavat artikkelit vertaisarvioidaan. Lehti on sitoutunut noudattamaan Tieteellisten seurain valtuuskunnan ohjeita vertaisarviointikäytännöistä. == Lähteet == Luokka:Suomalaiset tiedelehdet
Hioki (Kagoshima)

Hioki () on Japanin kaupunki Kyūshūn saarella Kagoshiman prefektuurissa. Se sijaitsee prefektuurin länsiosassa Satsuman niemimaan länsirannikolla Kagoshiman kaupungin länsipuolella. Kaupunki rajautuu Itä-Kiinan mereen ja siellä on yksi maan pisimmistä hiekkarannoista, Fukiagen hiekkaranta mäntymetsineen. Hiokissa on 48 304 asukasta (syyskuussa 2019) ja sen pinta-ala on 253,01 neliökilometriä. Hioki on hallinnollisena alueena suhteellisen uusi: se perustettiin vuonna 2005 liittämällä yhteen Ijūinin, Higashi-Ichikin, Hiyoshin ja Fukiagen maaseutukaupungit. Kaupungin keskusta sijaitsee Ijūinissa. Historiallisesti alue kuului Ijūin-klaanille ja myöhemmin Shimazu- klaanille, jonka valtakaudesta on jäljellä useita muistomerkkejä. Kaupunki on Satsuma-keramiikan valmistusaluetta. Merkittäviä elinkeinoja ovat teen, kasviksien ja hedelmien viljely sekä kalastus ja karjankasvatus. Hiokin nähtävyyksiin kuuluvat Fukiagen hiekkarannan lisäksi Fukiage-onsenin ja Yunomoto-onsenin kuumat lähteet ja esimerkiksi Tokushigen pyhäkkö. Kaupunkia palvelee JR Kyūshūn Kagoshima-päälinja. == Kuvia == Tiedosto:Tokushige Shrine 201805.jpg|Tokushigen pyhäkkö Tiedosto:Chin-jukan Kiln 01.jpg|Chinjukanin keramiikkauunin museo Tiedosto:Ijūin Station Southside 20180503.jpg|Ijūinin rautatieasema == Lähteet == == Aiheesta muualla == * Kaupungin internetsivut Luokka:Kagoshiman prefektuurin kaupungit
Buddhadeb Bhattacharjee

Buddhadeb Bhattacharjee (; 1. maaliskuuta 1944 – 8. elokuuta 2024) oli intialainen poliitikko, joka toimi Länsi-Bengalin pääministerinä vuosina 2000–2011. Hän nousi virkaansa, terveyssyistä eronneen, Jyoti Basun seuraajana. Bhattacharjeen virkakauden päättymisen myötä Länsi-Bengalin yli 30 vuotta kestänyt kommunistinen hallinto päättyi. Osavaltion pääministerinä Bhattacharjee muistetaan pyrkimyksestään teollistaa Länsi-Bengalia. Maatalousvaltaisen osavaltion teollistaminen vaati maanhaltuunottamista viljelijöiltä, mikä puolestaan herätti vastustusta, jonka varjolla Mamata Banerjee valittiin uudeksi pääministeriksi vuonna 2011. Vuoden 2016 osavaltiovaaleissa Bhattacharjee liittoutui kongressipuolueen kanssa voittaakseen Banerjeen. Vaalien lopputulos oli kuitenkin tappio kommunisteille, jonka seurauksena Bhattacharjee lopetti poliittisen uransa. Politiikan ohella Bhattacharjee on kirjoittanut useita kirjoja. Mukaan lukien 13 kirjaa Länsi-Bengalin poliittisesta tilanteesta. Kirjallisessa tuotannossaan hän on dokumentoinut vasemmistorintaman hallituksen historiaa osavaltiossa sekä käsitellyt kansainvälisiäkin aiheita. Vuonna 2018 hän julkaisi kirjan kansallissosialistisen Saksan historiasta 1930-luvulta toisen maailmansodan loppuun. ==Lähteet== ==Aiheesta muualla== Luokka:Länsi-Bengalin pääministerit Luokka:Vuonna 1944 syntyneet Luokka:Vuonna 2024 kuolleet
Kultaintiaaniheinä

Kultaintiaaniheinä (Sorghastrum nutans) on heinäkasvien (Poaceae) heimoon, intiaaniheinien (Sorghastrum) sukuun kuuluva kasvilaji. Se on monivuotinen, korkeakasvuinen heinälaji, jolla on leveät, sinivihreät lehdet sekä suuri, kullanruskeanvärinen kukinto. Kultaintiaaniheinä voi kasvaa 90–240 cm korkeaksi, ja sen kukintona on runsaskukkainen röyhy, jonka kukat houkuttavat perhosia. Kultaintiaaniheinä kukkii loppukesällä tai alkusyksyllä. Kultaintiaaniheinän hedelmänä on jyvä. Kultaintiaaniheinä kasvaa luonnonvaraisena Pohjois-Amerikassa, mutta sitä kasvatetaan myös koristekasvina. Kultaintiaaniheinä viihtyy kosteilla, runsasravinteisilla ja kalkkipitoisilla kasvupaikoilla hiekkaisessa tai savisessa maaperässä. Kultaintiaaniheinä kestää hyvin kuivuutta ja suosii ajoittain tulvivia sekä kulottuvia kasvupaikkoja. Alavilla mailla kultaintiaaniheinä voi toisinaan muodostaa puhtaita kasvustoja. Valo-olosuhteidensa osalta kultaintiaaniheinä sopii sekä aurinkoiselle että varjoisalle kasvupaikalle. Kultaintiaaniheinää lisätään siemenistä. == Lähteet == * Wildflower.org: Plant Database: Sorghastrum nutans == Aiheesta muualla == * Laji.fi: Kultaintiaaniheinä (Sorghastrum nutans) * Integrated Taxonomic Information System (ITIS): Sorghastrum nutans * Global Biodiversity Information Facility (GBIF): Sorghastrum nutans Luokka:Heinäkasvit
Remote direct memory access

Remote direct memory access (Remote DMA, RDMA) on teknologia verkotettujen tietokoneiden väliseen tiedonsiirtoon RAM-muistissa sijaisevalle tiedolle ilman kummankaan tietokoneen suorittimen, välimuistin tai käyttöjärjestelmän osallistumista tiedon siirtoon. Teknologiaa käytetään suurteholaskennassa tietokoneklustereissa ja supertietokoneissa, mutta teknologiasta on tullut yleisemmin saatavaa kustannuksien laskun ja ethernetin päällä toimivan RDMA over Converged Ethernet (RoCE) -standardin myötä. Mekanismi tukee nolla-kopio menetelmää verkkosovittimen tuella tiedon siirtoon ilman tietokoneen oman suorittimen tukea kuten perinteinen Oikosiirto (DMA). Esimerkkitoteutuksia RDMA:lle ovat InfiniBand, iWARP, Omni-Path ja Virtual Interface Architecture. == Ohjelmistotuki == Muun muassa FreeBSD, Oracle Solaris, Red Hat Enterprise Linux, SUSE Linux Enterprise Server ja VMware ESXi tukevat RDMA- ratkaisuja.https://access.redhat.com/solutions/22188 == Lähteet == Luokka:Väylät ja liitännät